Kowalsky (Film)

Kowalsky ass en tragikomesche Kuerzfilm vum Émile V. Schlesser aus dem Joer 2022, mam Raoul Schlechter a Josiane Peiffer an den Haaptrollen. D'Première war de 7. Mäerz 2022 um LuxFilmFest.

 Synopsis 
De Räichtum vun der Famill Kowalsky ass lues a lues um Zerfalen. Wéi de Jean, den eenzege Fils, seng Mamm, d'Wittfra Mimi, em finanziell Ënnerstëtzung biet, eskaléiert e battere Sträit, deen déi béid zu absurden Tricken an hannerhältegen Doten zwéngt.

 Hannergrond 

De Film gouf iwwer fënnef Deeg gedréint.directorsnotes.com: A Mother and Son Fall Into a Toxic Masquerade in Émile V. Schlesser’s Darkly Twisted Satire ‘Kowalsky’, Interview vum James Maitre mam Regisseur (14. Juni 2022)

Kowalsky ass op enger Rei Filmfestivalle gelaf, dorënner um Internationale Filmfestival vu Cleveland, um Dances With Films zu Los Angeles, dem Albuquerque Film & Music Experience, dem britteschen Aesthetica Short Film Festival, dem Paräisser Festival européen du film indépendant, dem Festival International du Film de Nancy an dem Fimfestival vun der Stad Lëtzebuerg.Fiche vum Film op 35mfilms.com

 Kuckt och 
 Lëscht vu lëtzebuergesche Filmer

 Um Spaweck 
 De Film kucke op Vidmeo

Kategorie:Filmer 2022
Kategorie:Lëtzebuergesch Kuerzfilmer
Kategorie:Lëtzebuergesch Filmer
Kategorie:Filmer vum Émile V. Schlesser